Unterstammheim

**Unterstammheim** estas komunumo en la distrikto Andelfingen, Kantono Zuriko, Svislando. Ĝi havis 896 loĝantojn je la 31-a de decembro 2007.

## Geografio 
Unterstammheim situas en la Zurika Vinlando. Ĝi formas kun Oberstammheim kaj Waltalingen la Stamm-Valon, en kiu fluas la rivereto *Geisslibach*. Norde Unterstammheim limas al la Kantono Turgovio, sudoriente al Oberstammheim kaj sudokcidente al Waltalingen.

## Trafiko 
Unterstammheim apartenas al la Zurika Trafik-Unio kaj estas ligita per poŝtaŭtobuslinio kun la stacidomo de Ossingen, de kie oni trajne povas atingi Vinterturon. Ankaŭ estas facila aliro al la nacia aŭtoŝoseo A4 de Vinterturo al Ŝafhaŭzo.

## Historio 
La unua skriba mencio de Stammheim okazis en la jaro 761 en donacletrero, per kiu la libera alemano Isanhart sian bienon transdonas al la Monaĥejo Sankt-Galo. Dum la sekvaj 1000 jaroj la historio de Unterstammheim estas forte ligita kun la Monaĥejo Sankt-Galo.

1212 oni unuan fojon diferencis inter Unterstammheim kaj Oberstammheim, sed ĝis la jaro 1538 la du vilaĝoj formis unuon. 1652 okazis la disiĝo al Unterstammheim kaj Oberstammheim.

En la jaro 1464 la vilaĝo estis aĉetita de la urbo Zuriko. Dum la 30-jara milito la zurikanoj funkciigis altobservejojn sur la monto Stammerberg, kiu servis al la frua averto de la svisa ĵurkomunumo kaze de atako el suda germanio. De la loko *Vorderhütten* eblis vidi ĝis la Uetliberg kaj la Zurikmonto.

### Reformacio 
En la jaro 1524 la kamparvokto de Turgovio, la ŝvicano Josef Amberg en Stein ĉe Rejno, arestis la protestantan pastron Johannes Oechsli. Tio furiozigis multajn protestantajn komunumojn, inter ili ankaŭ Unterstammheim. Granda nombro da Unterstammheimanoj marŝis kun aliaj al la rivero Turo kaj finfine ĝis la Kartuzio Ittingen. La 18-an kaj 19-an de julio 1524 la kartuzio estis preskaŭ komplete detruita (atakego de Ittingen).

La subvokto de Stammheim, Hans Wirth devis porti la respondecon por tio. Li kun siaj filoj kaj la subvokto de Nussbaumen, B. Rüttimann, vane provis malhelpi la atakedon kontraŭ la kartuzio. Malgraŭ la protesto de la protestanta urbo Zuriko, oni arestis ilin kaj metis ilin antaŭ tribunalo dum la Svisa Dieto en Baden. La 28-an de septembro 1524 Hans Wirth, lia Sohn Johannes kaj Burkhart Rüttimann estis senkapigitaj en Baden. Kialo estis, ke ili estis protestantoj. La duan filon de Hans, Adrian Wirth estis sendita hejmen.

## Eksteraj ligiloj 
* Oficiala retejo de la komunumo Unterstammheim 

## Vidu ankaŭ 
* Stammheim (stacidomo)

## Bildoj 

Dosiero:2011-09-10-Vinlando (Foto Dietrich Michael Weidmann) 283.JPG|La preĝejoturo
Dosiero:2011-09-10-Vinlando (Foto Dietrich Michael Weidmann) 273.JPG|Preĝeja orgeno
Dosiero:2011-09-10-Vinlando (Foto Dietrich Michael Weidmann) 275.JPG|La preĝejo interne
Dosiero:2011-09-10-Vinlando (Foto Dietrich Michael Weidmann) 256.JPG|Komunuma domo
Dosiero:2011-09-10-Vinlando (Foto Dietrich Michael Weidmann) 249.JPG|Enirejo de la komunuma domo
Dosiero:2011-09-10-Vinlando (Foto Dietrich Michael Weidmann) 246.JPG|Komunuma domo
Dosiero:Unterstammheim - Hof Girsperger, Kellhofstrasse 8, 10 2011-09-16 14-46-08 ShiftN.jpg|Bieno Girsperger
Dosiero:2011-09-10-Vinlando (Foto Dietrich Michael Weidmann) 230.JPG|Untergasse